ಒಂದೇ ಫೋಟೋದಲ್ಲಿ ಕಾಣಿಸಿಕೊಂಡ 90ರ ದಶಕದ ನಟಿ ಮಣಿಯರು

ಬೆಂಗಳೂರು: ಸ್ಯಾಂಡಲ್‍ವುಡ್ ಸುಂದರಿಯರು ಒಂದೇ ಫ್ರೇಮ್‍ನಲ್ಲಿರುವ ವಿಶೇಷವಾದ ಫೋಟೋವನ್ನು ಮಾಲಾಶ್ರೀ ಮತ್ತು ಶೃತಿ ಇನ್‍ಸ್ಟಾಗ್ರಾಮ್ ಖಾತೆಯಲ್ಲಿ ಹಂಚಿಕೊಂಡಿದ್ದಾರೆ.

ಹಳೆಯ ದಿನಗಳನ್ನು ಸ್ಯಾಂಡಲ್‍ವುಡ್ ಸ್ಟಾರ್‍ಗಳು ಮೆಲಕು ಹಾಕುತ್ತಲೇ ಇರುತ್ತಾರೆ. ಅವರ ಅನುಭವಸಿ ಸಿಹಿ, ಕಹಿ ನೆನಪು, ಅಂದಿನ ದಿನಗಳಲ್ಲಿ ಕಲಿತಿರುವ ಪಾಠವನ್ನು ನೆನಪು ಮಾಡಿಕೊಳ್ಳುತ್ತಿರುತ್ತಾರೆ. ಆದರೆ ಶ್ರುತಿ, ಮತ್ತು ಮಾಲಾಶ್ರೀ ಹಂಚಿಕೊಂಡಿರುವ ಫೋಟೋ ಕೊಂಚ ವಿಭಿನ್ನ ಮತ್ತು ವಿಶೇಷವಾಗಿದೆ.

View this post on Instagram

A post shared by Official Malashree Ramu (@malashreeramu)

ಒಂದು ಕಾಲದಲ್ಲಿ ಚಂದನವನ್ನು ಆಳಿದ ನಟಿ ಮಣಿಯರು ಒಂದೇ ಫೋಟೋದಲ್ಲಿ ಕಾಣಿಸಿಕೊಂಡಿದ್ದಾರೆ. ಜಯಂತಿ, ಸಿತಾರಾ, ಶ್ರುತಿ, ಮಾಲಾಶ್ರೀ ಮತ್ತು ಅವರ ಸಹೋದರಿ ಶುಭಶ್ರೀ ಫೋಟೋದಲ್ಲಿ ಕಾಣಿಸಿಕೊಂಡಿದ್ದಾರೆ.

ಈ ಫೋಟೋದಲ್ಲಿ ಜಯಂತಿ ಅವರಿಗೆ ಹೂ ಗುಚ್ಚ ನೀಡಿ ಉಳಿದವರು ಸ್ವಾಗತಿಸುತ್ತಿರುವಂತೆ ಕಾಣುತ್ತದೆ. ಫೋಟೋವನ್ನು ಕಳುಹಿಸಿದ ಸಿನಿಮಾ ಛಾಯಾಗ್ರಾಹಕ ಡಿಸಿ ನಾಗೇಶ್ ಅವರಿಗೆ ಧನ್ಯವಾದಗಳು ಎಂದು ಬರೆದುಕೊಂಡು ಫೋಟೋವನ್ನು ಶ್ರುತಿ ಇನ್‍ಸ್ಟಾಗ್ರಾಮ್‍ನಲ್ಲಿ ಶೇರ್ ಮಾಡಿದ್ದಾರೆ. ಮಾಲಾಶ್ರೀ ಇದೇ ಫೋಟೋವನ್ನು ಶೇರ್ ಮಾಡಿಕೊಂಡು ಸುಂದರ ನೆನಪುಗಳು ಎಂದು ಬರೆದುಕೊಂಡಿದ್ದಾರೆ.

View this post on Instagram

A post shared by Shruthi (@shruthi__krishnaa)

90ರ ದಶಕದಲ್ಲಿ ಸಿನಿಪ್ರಿಯರ ಮನಗೆದ್ದ ನಟಿಮಣಿಯರು ಒಂದೆ ಕಡೆ ಇರುವ ಫೋಟೋವನ್ನು ನೋಡಿ ಅಭೀಮಾನಿಗಳು ಮೆಚ್ಚಿಗೆ ಮತ್ತು ಉತ್ತಮ ಪ್ರಶಂಸೆಯನ್ನು ವ್ಯಕ್ತ ಪಡಿಸುತ್ತಿದ್ದಾರೆ. ಸೋಷಿಯಲ್ ಮೀಡಿಯಾದಲ್ಲಿ ಮೆಚ್ಚುಗೆಗೆ ಪಾತ್ರವಾಗುತ್ತಿದೆ.